persones amb discapacitat Archives - Fundació Vicki Bernadet
Fundació Vicki Bernadet / persones amb discapacitat
El proper 27 d’octubre Dincat Plena Inclusió (Federació Catalana de la Discapacitat Intel·lectual), la Universitat de Barcelona (Grup de Recerca en Victimització Infantil i Adolescent-GRevia) i la Fundació Vicki Bernadet presenten els resultats de la recerca sobre la victimització de les persones amb discapacitat intel·lectual o del desenvolupament.
L’estudi ha obtingut dades sobre cinc tipus diferents de victimització:
Delictes comuns i victimització entre iguals
Victimització per part de cuidadors o familiars
Victimització sexual
Victimització electrònica
Aquesta és la primera vegada que a Europa es porta a terme un estudi que recull dades quantitatives sobre la prevalença de les diferents victimitzacions que afecten a les persones amb discapacitat.
Es comptarà amb la presència de la Consellera de la Presidència, Neus Munté, Rosa M. Cadenas, Presidenta de Dincat i Vicki Bernadet, Presidenta i Fundadora de la Fund. Vicki Bernadet.
L’acte de presentació i roda de prensa tindrà lloc el proper dijous 27 d’octubre a les 12hs a l’Auditori de Calàbria 66 (C/Calàbria, 66 Barcelona).
Per a més informació contacteu programapad@fbernadet.org
PARTICIPACIÓ, FASE QUALITATIVA DE RECERCA
Després de la presentació dels resultats de la recerca quantitativa s’iniciarà l’anàlisi i avaluació dels resultats en detall, per tal de poder establir propostes de millora que permetin la prevenció i detecció de les principals situacions de victimització detectades.
TOTHOM està convidat a participar en aquesta nova fase.
1. Victimització a l’escola dies 8, 15, 22 i 29 de novembre
2. Victimització sexual 11, 18, 25 de gener i 1 de febrer
Lloc: Fundació Vicki Bernadet, Taquígraf Martí 30-32 08028 Barcelona
Horari: 9h30 a 13h30
Demanem prèvia inscripció a través de correu electrònic a programapad@fbernadet.org
Presentació InDiscutible, la sexualitat en la dicapacitat
El proper 26 de maig la Fundació Vicki Bernadet i la Fundació Pere Mitjans presenten a La Filmoteca de Catalunya (Barcelona): InDiscutible.
Es tracta d’un vídeo pedagògic realitzat per la productora Crearsa, dirigit a les persones amb discapacitat, a les seves famílies, així com als professionals que treballen amb aquest col·lectiu. La idea parteix de la dificultat que la societat té en afrontar tot allò relacionat amb l’àmbit sexual de les persones amb discapacitat. D’aquesta manera, InDiscutible, posa de manifest, a través de testimonis en primera persona, el dret a la sexualitat i la prevenció, així com la detecció i intervenció davant els abusos sexuals de la gent amb discapacitat.
InDiscutible ha estat fruit del treball durant un any de persones representants de totes les parts implicades en aquest àmbit i té com objectiu assolir el canvi social davant d’una temàtica encara tabú, però alhora amb una elevadíssima prevalença.
Projecció InDiscutible*
Lloc: Filmoteca de Catalunya (Pl. de Salvador Seguí, 9 Barcelona)
Horari: Arribada 17hs30 – Projecció 18hs
*Entrada lliure i gratuïta fins omplir aforament.
Curs gratuit per persones amb discapacitat
Tornant de les vacances d’estiu el Programa d’Atenció a la Discapacitat de la Fundació Vicki Bernadet oferirà un curs gratuit destinat a persones amb discapacitat que viuen autònomament o bé amb suport a la llar.
– Identificar situacions de risc.
– Protegir-se davant de possibles situacions de maltractament.
– Saber com actuar davant de situacions de maltractament.
– Sensibilitzar a amics i companys de les entitats on acudeixen.
Durant la formació s’elaborarà un material que facilitarà aquesta tasca.
PONENT: Laia Alamany Ferré – Responsable de Programa Abusos Sexuals i Discapacitat de la FVB
HORARI CURS MATÍ: de 10.00 a 11.30hs
HORARI CURS TARDA: 16.30 a 18.00hs
DATES: 5, 7, 12, 14, 19, 21, 26, 28 de setembre i 5 i 10 d’octubre
ADREÇA: Taquígraf Martí 30-32 08028 Barcelona (Seu FVB) Metro L3 Les Corts
Opció 1. Trucar per telèfon al 93 318 97 69
Opció 2. Enviar, per correu electrònic a programapad@fbernadet.org:
El concepte “B1PAD MATÍ”
El concepte “B1PAD TARDA”
DATA LÍMIT INSCRIPCIÓ: 30 de juliol (Places limitades)
Formació realitzada amb la col·laboració de Fundació Bizcabar i Ajuntament de Barcelona.
AMPLIEM DATA D’INSCRIPCIÓ: L’abús sexual en l’àmbit de la discapacitat. Vulnerabilitats del col·lectiu
La Fundació Vicki Bernadet ofereix un curs de formació adreçat als diferents professionals que treballen en la xarxa pública i privada (ensenyament, serveis socials, infermeria, etc.) que tenen contacte amb persones amb discapacitat i/o amb els seus familiars ens els diferents serveis i atenció que ofereixen.
Aquest col·lectiu té un alt risc de patir situacions abusives i altres tipus de maltractament, conèixer-lo es fa imprescindible si volem prevenir, detectar i actuar davant aquestes situacions. La formació que oferim en aquesta ocasió ofereix una mirada específica envers aquestes vulnerabilitats, especialment pel col·lectiu de persones amb discapacitat intel·lectual i del desenvolupament.
L’ABÚS SEXUAL EN L’ÀMBIT DE LA DISCAPACITAT. VULNERABILITATS DEL COL.LECTIU
DURADA: 20hs.
DATES: 1, 3, 8, 10 i 15 de març
HORARI: de 9h30 a 13h30 hores
Enviar, per correu a programapad@fbernadet.org:
una còpia del rebut de transferència. En el que ha de constar:
El concepte Curs ‘A1pad’, Nom i cognoms de la persona que realitzarà el curs
Rebreu un correu de confirmació de plaça.
Data límit inscripció: 29 de febrer (Places limitades)
Día Mundial para la Prevención del abuso sexual infantil (11903)
Premi fada a la Cultura 2019 (2071)
Tarda Solidària amb la Fundació Vicki Bernadet (1963)
Rebem el premi a l’organització amb valors fem.Talent 2018 (1407)
Contes infantils per prevenir l’abús sexual infantil (1317)